7. pielikums

Ārlietu ministrijas

2025. gada 24. februārī

apstiprinātajam

grantu projektu konkursa nolikumam

**Granta līgums Nr.\_\_\_\_**

**par projekta “*Projekta nosaukums*” finansēšanu un īstenošanu**

Rīgā  *Dokumenta datums ir tā elektroniskās parakstīšanas datums*

**Latvijas Republikas Ārlietu ministrija**, turpmāk − Ministrija, tās valsts sekretāra <*vārds, uzvārds*> personā, kurš rīkojas saskaņā ar Ministru kabineta 2003. gada 29. aprīļa noteikumiem Nr. 237 “Ārlietu ministrijas nolikums”, no vienas puses, un

**<*Granta saņēmēja nosaukums*>**, turpmāk − Granta saņēmējs, tās <*amata nosaukums*> <*vārds, uzvārds*> personā, kurš rīkojas saskaņā ar <*dokumenta nosaukums*>, no otras puses, katrs atsevišķi un abi kopā turpmāk saukti “Puse” vai “Puses”, ievērojot 2025. gada \_\_\_. \_\_\_\_\_\_\_\_\_\_ izsludinātā granta projektu konkursa “Atbalsts attīstības sadarbības projektiem Latvijas Republikas noteiktajās saņēmējvalstīs” nolikumu, kas apstiprināts ar Ministrijas 2025. gada \_\_\_. \_\_\_\_\_\_\_\_\_\_ rīkojumu Nr. \_\_\_\_, un Granta saņēmēja iesniegto projekta iesniegumu, noslēdz šādu granta līgumu (turpmāk – Līgums):

1. **Līguma priekšmets**
	1. Ministrija, pamatojoties uz Ministrijas 2025. gada \_\_\_. \_\_\_\_\_\_\_\_\_\_ lēmumu Nr. \_\_\_\_\_,apņemas no Ministrijas budžeta programmas 97.00.00 “Nozaru vadība un politikas plānošana” līdzekļiem piešķirt finansējumu Granta saņēmējam projekta “*Projekta nosaukums*” (turpmāk – Projekts) īstenošanai, ko Granta saņēmējs iesniedzis granta projektu konkursam “Atbalsts attīstības sadarbības projektiem Latvijas Republikas noteiktajās saņēmējvalstīs”. Granta saņēmējs apņemas ar Ministrijas piešķirtajiem finanšu līdzekļiem īstenot Projektu saskaņā ar Līguma noteikumiem un Līguma pielikumiem.
	2. Līgums attiecināms uz 2025. un 2026. finanšu gadu.
	3. Granta saņēmējs apņemas līdz 2025. gada 14. novembrim īstenot Projektā paredzētās 2025. gada aktivitātes Līguma 3.1. punktā norādītajā Projekta finansējuma apmērā atbilstoši Līguma noteikumiem.
	4. Granta saņēmējs apņemas līdz 2026. gada 13. novembrim īstenot Projektā paredzētās 2026. gada aktivitātes Līguma 3.1. punktā norādītajā Projekta finansējuma apmērā atbilstoši Līguma noteikumiem.
2. **Līguma termiņš**
	1. Līgums stājas spēkā no tā abpusējas parakstīšanas brīža, ko apliecina pēdējā pievienotā drošā elektroniskā paraksta un tā laika zīmoga datums, un darbojas līdz saistību pilnīgai izpildei.
3. **Norēķinu kārtība**
	1. Ministrija piešķir Granta saņēmējam Projekta finansējumu par 2025. gadu EUR \_\_\_\_\_ (*summa vārdiem*) apmērā un par 2026. gadu EUR \_\_\_\_ (*summa vārdiem*) apmērā, pārskaitot uz Līgumā norādīto Granta saņēmēja bankas kontu.
	2. Ministrija 2025. gada finansējumu pārskaita 10 (desmit) darbdienu laikā pēc Līguma parakstīšanas un 2026. gada finansējumu pārskaita 10 (desmit) darbdienu laikā pēc Līguma 5.1. punktā minētās starpatskaites apstiprināšanas un finanšu pārskata apstiprināšanas, bet ne ātrāk kā 2026. gada 10. janvārī.
	3. Granta saņēmējs Līguma 3.1. punktā minēto finansējumu izlieto saskaņā ar Līguma 1. pielikumu “Projekta iesniegums” un 2. pielikumu “Projekta budžeta tāme”.
	4. Izmaksās, kas ir norādītas līguma 2. pielikumā “Projekta budžeta tāme”, ir iekļautas visas Projekta īstenošanai nepieciešamās izmaksas un attiecināmie nodokļi, un sociālās apdrošināšanas iemaksas.
	5. Puses vienojas, ka Projekta īstenošanas izmaksas ir attiecināmas no Projekta īstenošanas sākuma datuma līdz tā beigu datumam.
4. **Finansējuma izlietošana un tiesības uz Projekta rezultātu**
	1. Ministrija sedz tikai tās Projekta izmaksas, kas ir norādītas Projekta budžeta tāmē, pamatojoties uz Līguma 5.3. punktā minētajiem izdevumus apliecinošajiem dokumentiem.
	2. Ja Granta saņēmējs nav izlietojis visu Līguma 3.1. punktā norādīto 2025. gada finansējumu, Granta saņēmējs neizmantoto finansējumu līdz 2025. gada 21. novembrim pārskaita uz Ministrijas Līgumā norādīto kontu, par to atsevišķi nosūtot informāciju Ministrijai elektroniski uz e-pasta adresi AttistibasSadarbiba@mfa.gov.lv.
	3. Ja Granta saņēmējs nav izlietojis visu Līguma 3.1. punktā norādīto Projekta 2026. gada finansējumu, Granta saņēmējs neizmantoto finansējumu līdz 2026. gada 20. novembrim pārskaita uz Ministrijas Līgumā norādīto kontu, par to atsevišķi nosūtot informāciju Ministrijai elektroniski uz e-pasta adresi AttistibasSadarbiba@mfa.gov.lv.
	4. Līguma 2. pielikumā “Projekta budžeta tāme” finansējuma sadalījumu pa pozīcijām “Aktivitāte” drīkst mainīt piešķirtā finansējuma ietvaros bez rakstiskas saskaņošanas ar Ministriju, ja izmaiņas nepārsniedz 20% (divdesmit procentus) no Projekta budžeta tāmē paredzētā finansējuma apmēra attiecīgajai pozīcijai “Aktivitāte” finanšu gada ietvaros.
	5. Par izdevumu palielinājumu Līguma 2. pielikumā “Projekta budžeta tāme” finansējuma sadalījumā pa pozīcijām “Aktivitāte”, kas pārsniedz 20% (divdesmit procentus) no Projekta budžeta tāmē paredzētā finansējuma apmēra attiecīgajai pozīcijai “Aktivitāte” finanšu gada ietvaros, Granta saņēmējs informē Ministriju, nosūtot lūgumu saskaņot izmaiņas Ministrijai elektroniski uz e-pasta adresi AttistibasSadarbiba@mfa.gov.lv ne vēlāk kā 10 (desmit) darbdienas pirms Līguma 1.2. punktā noteiktā Projekta aktivitāšu īstenošanas beigu termiņa Līguma 10.1. punktā noteiktajā kārtībā.
	6. Ministrija informāciju izvērtē 10 (desmit) darbdienu laikā un par to informē Granta saņēmēju, nosūtot atbildi uz Granta saņēmēja 13.2. punktā norādīto e-pastu. Ministrija ir tiesīga atteikt Granta saņēmēja ierosinātās izmaiņas.
	7. Ja izdevumu palielinājums nepārsniedz 40% (četrdesmit procentus) no Projekta budžeta tāmē paredzētā finansējuma apmēra attiecīgajai pozīcijai “Aktivitāte” finanšu gada ietvaros, Līguma grozījumi netiek noformēti. Ja izdevumu palielinājums pārsniedz 40% (četrdesmit procentus) no Projekta budžeta tāmē paredzētā finansējuma apmēra attiecīgajai pozīcijai “Aktivitāte” finanšu gada ietvaros, grozījumi tiek veikti Līguma 10.1. punktā noteiktajā kārtībā, noformējot Līguma grozījumus.
	8. Finansējuma sadalījumu pa pozīcijām “Izmaksas” aktivitātes ietvaros drīkst mainīt piešķirtā finansējuma ietvaros bez rakstiskas saskaņošanas ar Ministriju.
	9. Ja Ministrija, izvērtējot Granta saņēmēja iesniegto pārskatu par Projekta īstenošanu (turpmāk – pārskats) un tam pievienotos izdevumus apliecinošos dokumentus, konstatē, ka Granta saņēmējs finansējumu nav izlietojis pilnā apmērā vai ir izlietojis neatbilstoši Līgumā noteiktajām prasībām, tāmei, Projekta iesniegumā minētajām aktivitātēm, vai nav iesniedzis izdevumus attaisnojošus dokumentus, Ministrija par to rakstveidā informē Granta saņēmēju, norādot summu, kas atmaksājama Ministrijai.
	10. Ja Ministrija, Projekta īstenošanas gaitā vai izvērtējot iesniegto pārskatu un tam pievienotos izdevumus apliecinošos dokumentus, konstatē, ka Projekts netiek vai nav ticis īstenots atbilstoši Projekta mērķim un uzdevumiem, Ministrija ir tiesīga pieprasīt Granta saņēmējam atmaksāt visu Projektam piešķirto finansējumu.
	11. Ja Līgums tiek izbeigts pirms tā izpildes, Ministrijai ir tiesības pieprasīt jau izmaksātā finansējuma pilnu vai daļēju atmaksu.
	12. Līguma 4.9., 4.10., 4.11., un 5.4. punktā minētajos gadījumos Ministrija rakstiski informē Granta saņēmēju par atmaksājamo summu. Granta saņēmējs apņemas 10 (desmit) darbdienu laikā no Ministrijas paziņojuma saņemšanas atmaksāt Ministrijas pieprasīto summu, to pārskaitot uz Ministrijas Līgumā norādīto bankas norēķinu kontu.
	13. Ja Projektā, izmantojot Ministrijas piešķirto finansējumu, tiek radīta jauna mantiska vai nemantiska lieta, izņemot gadījumus, kad īpašumtiesību pāreja nav iespējama, jo īpašumtiesības uz radīto lietu nav praktiski nodalāmas, Granta saņēmējs apņemas nodrošināt, ka īpašumtiesības uz šo lietu pieder Latvijas Republikai Ministrijas personā. Ja īpašumtiesību pāreja nav iespējama un Projekta ietvaros vai īstenošanas procesā, izmantojot Ministrijas piešķirto finansējumu, tiek radīta jauna mantiska vai nemantiska lieta (piemēram, izstrādāti vizuālie vai audiovizuālie materiāli, pētījumi u.tml.), Granta saņēmējs nodrošina, ka Ministrijai tiek nodotas neierobežotas lietojuma tiesības uz šo lietu bez papildu atlīdzības, par ko Puses noslēdz attiecīgu līgumu.
5. **Pārskati par Projekta īstenošanu un Projekta uzraudzība**
	1. Granta saņēmējs apņemas līdz 2025. gada 21. novembrim iesniegt starpatskaiti, kuru noformē atbilstoši Līguma 3. pielikumam “Informācija par projekta īstenošanas gaitu (starpatskaite)” un finanšu pārskatu par 2025. gadu, kuru noformē atbilstoši Līguma 5. pielikumā “Projekta finanšu pārskats” norādītajam paraugam.
	2. Pēc visu Projektā paredzēto aktivitāšu īstenošanas Granta saņēmējs ne vēlāk kā līdz 2026. gada 20. novembrim apņemas iesniegt Ministrijai pārskatu par Projekta īstenošanu (turpmāk – pārskats) un finanšu pārskatu par 2026. gadu. Pārskatu noformē atbilstoši Līguma 4. pielikumā “Pārskats par projekta īstenošanu” un 5. pielikumā “Projekta finanšu pārskats” norādītajam paraugam un granta projektu konkursa nolikumā noteiktajam, un pārskatā sniegto datu pareizību ar savu parakstu apliecina Granta saņēmēja paraksta tiesīgā persona.
	3. Iesniedzot pārskatus, Granta saņēmēja paraksta tiesīgā persona ar savu parakstu apstiprina pārskatam pievienoto izdevumu apliecinošo dokumentu (rēķinu, čeku, konta izrakstu, komandējumu rīkojumu u.c. izdevumus apliecinošo dokumentu) kopiju atbilstību oriģināliem.
	4. Ministrija izvērtē Granta saņēmēja iesniegtos pārskatus 30 (trīsdesmit) darbdienu laikā. Ja Granta saņēmēja iesniegtie pārskati ir neprecīzi vai nepilnīgi, Ministrija elektroniski nosūta Granta saņēmējam pieprasījumu 10 (desmit) darbdienu laikā precizēt pārskatu. Ja Granta saņēmējs noteiktajā termiņā precizēto pārskatu Ministrijai nav iesniedzis vai arī atkārtoti iesniegtajā pārskatā sniegtie dati nav precīzi vai pilnīgi, tad Ministrija izdevumus atzīst par neattaisnotiem un Granta saņēmējam iestājas pienākums atmaksāt tos izdevumus, ko Ministrija atzinusi par neattaisnotiem.
	5. Ja Projekta īstenošanas gaitā Granta saņēmējs konstatē, ka nav iespējams īstenot kādu no Projektā paredzētajām aktivitātēm vai Granta saņēmējam radusies iespēja īstenot papildu aktivitāti, kas nav iepriekš plānota, Granta saņēmējs apņemas par to nekavējoties informēt Ministriju, nosūtot informāciju Ministrijai elektroniski uz e-pasta adresi AttistibasSadarbiba@mfa.gov.lv.
	6. Ministrijas pārstāvjiem ir tiesības piedalīties Projekta īstenošanā kā Projekta uzraudzītājiem un novērotājiem. Ministrijai ir tiesības veikt projekta īstenošanas pārbaudi projekta īstenošanas vietās. Pārbaudi uz vietas var veikt, par to brīdinot Granta saņēmēju ne vēlāk kā 2 (divas) stundas pirms pārbaudes. Granta saņēmējam ir pienākums par pārbaudi informēt sadarbības partneri partnervalstī un nodrošināt, ka sadarbības partneris partnervalstī nodrošina Ministrijas pārstāvju piekļuvi pārbaudes vietai un nepieciešamajai informācijai.
	7. Granta saņēmējs apņemas nodrošināt Projekta, kas īstenots par Ministrijas budžeta programmas 97.00.00 “Nozaru vadība un politikas plānošana” līdzekļiem un norādīt Ministriju kā atbalstītāju pasākumu īstenošanā.
	8. Granta saņēmējs apņemas nodrošināt Projekta publicitāti gan tā īstenošanas laikā, gan pēc īstenošanas, tajā skaitā, izmantojot savu tīmekļvietni, ja tāda ir, izsūtot preses relīzes, kā arī izplatot informāciju sociālajos tīklos. Publikācijās sociālajos medijos Granta saņēmējs lieto tēmturi #LATDEV. Granta saņēmējs regulāri un laicīgi (ne vēlāk kā nedēļu pirms publikācijas) apņemas informēt Ministriju par Projekta ietvaros īstenotajām un plānotajām publicitātes aktivitātēm, nosūtot pasākumu aprakstus Ministrijai elektroniski uz e-pasta adresi AttistibasSadarbiba@mfa.gov.lv.
	9. Papildus Projekta atskaites tekstuālam aprakstam Ministrija var lūgt sagatavot vizuālu informāciju komunikācijas vajadzībām: fotogrāfijas un/vai video, kas atspoguļo Projekta galvenos ieguvumus un konkrētu mērķauditoriju, kuras interesēs Projekts tiek īstenots.
	10. Granta saņēmējs apņemas Ministriju informēt par plānotajām Projekta aktivitātēm vismaz 10 (desmit) dienas pirms to īstenošanas, nosūtot informāciju Ministrijai elektroniski uz e-pasta adresi AttistibasSadarbiba@mfa.gov.lv.
	11. Ministrija ir tiesīga pārbaudīt Granta saņēmēja grāmatvedības uzskaiti un ierakstus attiecībā uz Līguma izpildi un norīkot izraudzītus revidentus veikt pilnu revīziju. Pārbaudi var veikt Projekta īstenošanas laikā un 5 (piecu) gadu laikā pēc Līguma 1.4. punktā noteiktajam Projekta īstenošanas beigu termiņam, par to brīdinot Granta saņēmēju ne vēlāk kā 2 (divas) stundas pirms pārbaudes. Granta saņēmējs nodrošina Ministrijas pārstāvju un revidentu piekļuvi nepieciešamajai informācijai.
	12. Gadījumā, ja Projektā par Ministrijas piešķirto finansējumu tiek iegādāti pamatlīdzekļi (preces, kuru vērtība ir augstāka par 500,00 *EUR* un kuru kalpošanas ilgums pārsniedz vienu gadu) Ministrijai ir tiesības pārbaudīt to izmantošanu atbilstoši Projekta mērķim. Pārbaudi var veikt Projekta īstenošanas laikā un 5 (piecu) gadu laikā pēc Līguma 1.4. punktā noteiktajam Projekta īstenošanas beigu termiņam, par to brīdinot Granta saņēmēju ne vēlāk kā 2 (divas) stundas pirms pārbaudes. Granta saņēmējs nodrošina Ministrijas pārstāvju piekļuvi šiem pamatlīdzekļiem. Ja Granta saņēmējs piekļuvi šiem pamatlīdzekļiem nodrošina ar sadarbības partnera starpniecību, Granta saņēmējam ir pienākums par pārbaudi informēt sadarbības partneri partnervalstī un nodrošināt, ka sadarbības partneris partnervalstī nodrošina Ministrijas pārstāvju piekļuvi šiem pamatlīdzekļiem.
	13. Ministrija ir tiesīga noteiktā laikposmā liegt Granta saņēmējam slēgt līgumus, ko finansē no Ministrijai piešķirtā budžeta attīstības sadarbības īstenošanai, ja Ministrija konstatē, ka Granta saņēmējs veic vai ir veicis koruptīvas vai krāpnieciskas darbības, piedaloties konkursos par līgumiem vai izpildot līgumus, ko finansē no Ministrijai piešķirtā budžeta attīstības sadarbības īstenošanai.
	14. Ministrija ir tiesīga noteiktā laikposmā liegt Granta saņēmējam slēgt līgumus, ko finansē no Ministrijai piešķirtā budžeta attīstības sadarbības īstenošanai, ja Ministrija pēc Projekta 4. pielikuma “Pārskats par projekta īstenošanu” vai 5. pielikuma “Projekta finanšu pārskats” izskatīšanas konstatē, ka Projekts netika īstenots atbilstoši tā 1. pielikuma “Projekta iesniegums” norādījām aktivitātēm un mērķiem vai jebkura cilvēktiesību, seksuālās uzmākšanās vai horizontālo principu pārkāpuma gadījumā Projekta gaitā.
6. **Fizisko personu datu aizsardzība**
	1. Saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regulas) nosacījumiem, izpildot šajā Līgumā paredzēto, Puses rīkojas kā atsevišķie pārziņi un katra puse ir atbildīga par Vispārīgajā datu aizsardzības regulā noteikto pienākumu izpildi kas adresēti Pusei kā atsevišķam pārzinim.
	2. Granta saņēmējs nodrošina, ka personas datu nodošanas gadījumā Ministrijai, tas ir veicis visus nepieciešamos pasākumus, lai attiecīgā personas datu apstrāde (nodošana Ministrijai) būtu atzīstama par tiesisku, tajā skaitā, informējis datu subjektus par iespējamu nepieciešamību nodot tā personas datus Ministrijai kā atsevišķam pārzinim, lai izpildītu Līgumā noteiktās saistības.
7. **Autortiesības**
	1. Puses apliecina un garantē, ka Līguma izpildes ietvaros tiks nodrošināta autortiesību subjektu (tajā skaitā – arī citu autoru) tiesību ievērošana un netiks pieļauti autortiesību pārkāpumi.
	2. Granta saņēmējs garantē, ka Projekta īstenošanas laikā ievēros autortiesības un ka trešo personu tiesības (tajā skaitā autortiesības) netiks pārkāptas ar Līguma noslēgšanu un tā izpildi. Ja kāda trešā persona ceļ prasību par autortiesību pārkāpumu pret Ministriju saistībā ar Projekta īstenošanā paredzēto pasākumu norisi un organizēšanu, Granta saņēmējs uzņemas visu atbildību par trešās personas prasību pret Ministriju un atlīdzina Ministrijai visus šīs prasības rezultātā radītos zaudējumus.
	3. Līguma 5.8. un 5.9. punktā minētajos gadījumos Granta saņēmējam ir pienākums nodot Ministrijai mantiskās tiesības uz pasākumu aprakstiem un fotogrāfijām un nodrošināt, ka Ministrija var brīvi rīkoties ar pasākumu aprakstiem un fotogrāfijām pēc saviem ieskatiem, publicēt, nodot trešajām personām bez Granta saņēmēja vai darbu autora piekrišanas, un Granta saņēmējs vai darbu autors nepretendē uz atsevišķas autoratlīdzības saņemšanu no Ministrijas vai trešajām personām nedz pasākumu aprakstu un/vai fotogrāfiju nodošanas brīdī, nedz arī tālākā nākotnē.
8. **Horizontālo principu ievērošana**
	1. Granta saņēmējs apņemas īstenot aktivitātes saskaņā ar cilvēktiesībās balstītu pieeju, ievērojot starptautiskos un nacionālos cilvēktiesību standartus.
	2. Projekta īstenošanas gaitā tiks nodrošināta cilvēku cieņa, vienlīdzīgas tiesības un nediskriminācija neatkarīgi no rases, etniskās izcelsmes, dzimuma, vecuma, reliģijas, politiskās pārliecības vai citiem faktoriem.
	3. Tiks nodrošināta caurskatāmība un sabiedrības informētība par projekta mērķiem, rezultātiem un sasniegumiem, tādējādi stiprinot demokrātiskās vērtības.
	4. Visās Projekta aktivitātēs tiks ņemta vērā nepieciešamība veicināt dzimumu līdztiesību un sieviešu līdzdalību.
	5. Projekta plānošanas un īstenošanas posmos Granta saņēmējs apņemas nodrošināt pilsoniskās sabiedrības pārstāvju iesaisti un iespēju paust savu viedokli.
	6. Projekta īstenošanā jāintegrē klimata pārmaiņu mazināšanas un pielāgošanas pasākumi, lai veicinātu ilgtspējīgu attīstību.
9. **Seksuāla uzmākšanās**
	1. Puses vienojas, ka tiks ievērota nulles tolerances politika pret jebkāda veida seksuālu uzmākšanos.
	2. Par seksuālu uzmākšanos uzskatāma, personai nevēlama seksuāla rakstura fiziska, mutvārdu vai rakstveida darbība, kas vērsta uz personas cieņas aizskaršanu un kas nostādījusi to iebiedējošos, naidīgos, pazemojošos, degradējošos vai aizskarošos apstākļos.
	3. Puses vienojas nekavējoties sazināties ar otru Pusi, lai ziņotu par jebkādām ticamām aizdomām vai faktiskiem seksuālas uzmākšanās gadījumiem. Pie pārkāpuma apstiprināšanas tiek piemērotas attiecīgās disciplinārās vai tiesiskās sekas.
10. **Grozījumi Līgumā un Līguma izbeigšana**
	1. Pusēm rakstveidā vienojoties, Līgumu var grozīt, ja radušies apstākļi, par kuriem Granta saņēmējs ir informējis Ministriju un kuri var būtiski ietekmēt Projekta īstenošanu. Visi Līguma grozījumi noformējami rakstveidā Līgumā noteiktajā kārtībā un pievienojami Līgumam kā neatņemamas Līguma sastāvdaļas. Līgumu var grozīt ne vēlāk kā līdz Līguma 1.4. punktā noteiktajam Projekta īstenošanas beigu termiņam, ierosinot grozījumus ne vēlāk kā 10 (desmit) darbdienas pirms Līguma 1.3. vai 1.4. punktā noteiktā Projekta aktivitāšu īstenošanas beigu termiņa attiecīgajā gadā.
	2. Ministrija ir tiesīga atteikt Granta saņēmēja ierosinātos grozījumus. Jebkurā gadījumā nedrīkst Līgumā izdarīt tādus grozījumus, kuri būtu pretrunā granta projekta konkursa nolikumam vai būtu varējuši ietekmēt lēmumu par finansējuma piešķiršanu Projekta īstenošanai.
	3. Par izmaiņām Līguma 1. pielikumā “Projekta iesniegums” nostiprinātajā ekspertu un administratīvā personāla sarakstā Granta saņēmējs apņemas par to nekavējoties informēt Ministriju, nosūtot informāciju Ministrijai elektroniski uz e-pasta adresi AttistibasSadarbiba@mfa.gov.lv. Ministrija informāciju izvērtē 10 (desmit) darbdienu laikā un par to informē Granta saņēmēju, nosūtot atbildi uz Granta saņēmēja 13.2. punktā norādīto e-pastu. Izmaiņu gadījumā Līguma grozījumi netiek noformēti.
	4. Ja Līgumu turpmāk nav iespējams izpildīt atbilstoši Projektā noteiktajam, Pusēm vienojoties, Līgumu var izbeigt pirms termiņa.
	5. Granta saņēmējam ir tiesības vienpusēji atkāpties no Līguma vismaz 20 (divdesmit) darbdienas iepriekš rakstveidā informējot Ministriju, norādot iemeslus, kuru dēļ nav iespējams realizēt Projektu. Šādā gadījumā Granta saņēmējam ir pienākums līdz Līguma izbeigšanas dienai atmaksāt visu saņemto finansējumu.
	6. Ministrijai ir tiesības vienpusēji atkāpties no Līguma, ja:
		1. Ministrijai gadskārtējā valsts budžeta likuma ietvaros nav apstiprināts vai Ministrija nav saņēmusi finansējumu pilnā apmērā grantu konkursa projektu, tai skaitā - Projekta, finansēšanai;
		2. Ministrija Projekta uzraudzības gaitā konstatē, ka Projekts netiek īstenots atbilstoši tā 1. pielikuma “Projekta iesniegums” norādījām aktivitātēm un mērķiem vai jebkura cilvēktiesību, seksuālās uzmākšanās vai horizontālo principu pārkāpuma gadījumā Projekta īstenošanas gaitā. Šādā gadījumā Granta saņēmējam ir pienākums Ministrijas noteiktajā termiņā atmaksāt visu saņemto finansējumu;
		3. Ministrija konstatē, ka Granta saņēmējs nepilda vai nepienācīgi pilda uzņemtās Līguma saistības. Šādā gadījumā Granta saņēmējam ir pienākums Ministrijas noteiktajā termiņā atmaksāt visu saņemto finansējumu;
		4. Ministrija konstatē, ka Granta saņēmējam Līguma izpildes laikā ir piemērotas Eiropas Savienības starptautiskās, Latvijas Republikas nacionālās sankcijas vai būtiskas finanšu un kapitāla tirgus intereses ietekmējošas Ziemeļatlantijas līguma organizācijas dalībvalsts noteiktās sankcijas. Šādā gadījumā Granta saņēmējam ir pienākums Ministrijas noteiktajā termiņā atmaksāt visu saņemto finansējumu.
11. **Pušu atbildība un nepārvarama vara**
	1. Puses ir atbildīgas par Līgumā noteikto saistību pilnīgu un pienācīgu izpildi. Par Līguma saistību neizpildi vai nepilnīgu izpildi Puses atbild saskaņā ar spēkā esošajiem normatīvajiem aktiem un Līgumu.
	2. Granta saņēmējs ir pilnībā atbildīgs par Projekta īstenošanu un normatīvo aktu ievērošanu.
	3. Granta saņēmējs nedrīkst nodot Projekta īstenošanu trešajām personām.
	4. Granta saņēmējs uzņemas pilnu atbildību par darbiem, ko Granta saņēmēja uzdevumā veikušas trešās personas.
	5. Granta saņēmējs apņemas Projektā nepiesaistīt tādas fiziskās personas, kuras ir sodītas, vai juridiskas personas, kuru amatpersonām ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem: kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labuma pieņemšana, komerciāla uzpirkšana, prettiesiska labuma pieprasīšana, pieņemšana vai došana vai tirgošanās ar ietekmi.
	6. Granta saņēmējs apņemas Projektā nepiesaistīt un nesniegt atbalstu tādām fiziskām vai juridiskām personām, pret kurām ir noteiktas Latvijai saistošas starptautiskās vai nacionālās sankcijas. Granta saņēmējs ir atbildīgs par norēķiniem ar personām, kuras iesaistītas Projekta īstenošanā.
	7. Granta saņēmējs ir atbildīgs par norēķiniem ar personām, kuras iesaistītas Projekta īstenošanā.
	8. Granta saņēmējs ir atbildīgs par sniegto ziņu pareizību un precizitāti.
	9. Puses apņemas saglabāt visu ar Projekta īstenošanu saistīto dokumentāciju saskaņā ar normatīvajos aktos noteiktajām prasībām un termiņiem.
	10. Granta saņēmējs apliecina, ka nepretendē saņemt dubultu finansējumu vienu un to pašu aktivitāšu īstenošanai un Projektā nepiedalās personas, kas pretendē saņemt dubultu finansējumu par vienu un to pašu aktivitāti.
	11. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā Puse (vai abas Puses) nevarēja ne paredzēt, ne novērst, ne ietekmēt un par kuru rašanos Puses nav atbildīgas.
	12. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
	13. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
	14. Ja nepārvaramas varas apstākļi turpinās ilgāk nekā 30 (trīsdesmit) dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kura pamats ir nepārvarama vara, nevienai no Pusēm nav tiesību prasīt zaudējumu atlīdzību.
12. **Domstarpību risināšana**
	1. Visas nesaskaņas, domstarpības vai strīdus, kas rodas Līguma izpildes laikā, Puses apņemas risināt savstarpēju sarunu ceļā. Vienošanos noformē rakstveidā. Ja Puses vienošanos nepanāk 90 (deviņdesmit) dienu laikā, strīdu risina un izšķir tiesā Latvijas Republikas normatīvajos aktos noteiktajā kārtībā.
13. **Noslēguma jautājumi**
	1. Līgums ir saistošs Puses tiesību un saistību pārņēmējam.
	2. Visi paziņojumi un cita Līgumā noteiktā korespondence tiek noformēta rakstiski un nosūtīta ar kurjeru, ierakstītu vēstuli, pa e-pastu vai citā veidā, par kuru Puses ir vienojušās, vienmēr norādot Līguma numuru un Projekta nosaukumu, uz šādām adresēm:

**Ministrijai:**

Latvijas Republikas Ārlietu ministrijas

Ekonomisko attiecību un attīstības sadarbības politikas departaments

Krišjāņa Valdemāra iela 3, Rīga, LV-1395

Kontaktpersona:

e-pasts: pasts@mfa.gov.lv un AttistibasSadarbiba@mfa.gov.lv

**Granta saņēmējam:**

*Nosaukums*

*Adrese*

*Kontaktpersona*

*Oficiālā elektroniskā adrese (ja ir)*

e-pasts: \_\_\_\_.

* 1. Ja kādai no Pusēm mainās Līguma 13.2. punktā norādītā informācija vai pušu rekvizīti, tad attiecīgā Puse nekavējoties paziņo par to otrai Pusei Līguma 13.2. punktā noteiktajā kārtībā. Šajā gadījumā Līguma grozījumi netiek noformēti. Ja kāda no Pusēm nav sniegusi informāciju par izmaiņām Līguma 13.2. punktā norādītajās adresēs, tad uzskatāms, ka informācija ir nosūtīta un saņemta, un otra Puse neatbild par sekām, kas radušās informācijas nesaņemšanas rezultātā.
	2. Līguma neatņemamas sastāvdaļas ir:
		1. 1. pielikums “Projekta iesniegums” uz \_\_ lpp.;
		2. 2. pielikums “Projekta budžeta tāme” uz \_\_ lpp.;
		3. 3. pielikums “Informācija par projekta īstenošanas gaitu (starpatskaite)” uz \_\_ lpp.;
		4. 4. pielikums “Pārskats par projekta īstenošanu” uz \_\_ lpp.;
		5. 5. pielikums “Projekta finanšu pārskats” uz \_\_ lpp.
	3. Līgums sagatavots latviešu valodā, parakstīts ar drošu elektronisko parakstu un satur laika zīmogu. Līgums sagatavots uz \_\_ (\_\_\_\_) lapām ar \_\_ (\_\_\_\_) pielikumiem uz \_\_ (\_\_\_\_) lapām.
1. **Pušu rekvizīti**

|  |  |  |
| --- | --- | --- |
| **Ārlietu ministrija** |  | **<*Granta saņēmēja nosaukums*>** |
| Reģ. Nr. 90000069065 |  | Reģ. Nr.  |
| K. Valdemāra iela 3, Rīga, LV-1395 |  | <*Adrese*> |
| Norēķinu konts: LV30TREL2110036030000 |  | Norēķinu konts:  |
| Valsts kase, Rīgas norēķinu centrs |  | <*Bankas nosaukums*> |
| Bankas kods: TRELLV22 |  | Bankas kods:  |
|  |  |  |
| <*Vārds, uzvārds, amats*> |  | <*Vārds, uzvārds, amats*> |